Απόφαση του Γενικού Δικαστηρίου (πέμπτο τμήμα) της 15ης Ιουλίου 2015 — Ισπανία κατά Επιτροπής
(Υπόθεση T‑561/13)
«ΕΓΤΠΕ — Τμήμα εγγυήσεων — ΕΓΤΕ και ΕΓΤΑΑ — Δαπάνες αποκλειόμενες από τη χρηματοδότηση — Πρόγραμμα αγροτικής αναπτύξεως για τη Γαλικία (2007-2013) — Μέτρα στηρίξεως της αγροτικής αναπτύξεως — Αντισταθμιστικές αποζημιώσεις για φυσικά μειονεκτήματα — Δαπάνες τις οποίες πραγματοποίησε η Ισπανία — Επιτόπιοι έλεγχοι — Υποχρέωση καταμετρήσεως των ζώων — Άρθρο 10, παράγραφοι 2 και 4, και άρθρο 14, παράγραφος 2, του κανονισμού (ΕΚ) 1975/2006 — Άρθρο 35, παράγραφος 1, του κανονισμού (ΕΚ) 796/2004 — Ερημοδικία»
1.                     Ένδικη διαδικασία — Παραδεκτό των προσφυγών ή αγωγών — Εκτίμηση βάσει των κανόνων που ισχύουν κατά τον χρόνο ασκήσεως της προσφυγής (Κανονισμός Διαδικασίας του Γενικού Δικαστηρίου, άρθρο 122 § 1) (βλ. σκέψη 24)
2.                     Ένδικη διαδικασία — Προσφυγή ενώπιον του Γενικού Δικαστηρίου — Εφαρμογή της διαδικασίας εκδόσεως ερήμην αποφάσεως — Υποχρέωση του Γενικού Δικαστηρίου να επιδικάσει στον προσφεύγοντα τα αιτήματά του — Δεν υφίσταται — Υποχρέωση του Γενικού Δικαστηρίου να διεξαγάγει επ’ ακροατηρίου συζήτηση — Δεν υφίσταται (Κανονισμός Διαδικασίας του Γενικού Δικαστηρίου, άρθρο 122) (βλ. σκέψη 26)
3.                     Γεωργία — Κοινή γεωργική πολιτική — Χρηματοδότηση από το ΕΓΤΕ και το ΕΓΤΑΑ — Χορήγηση ενισχύσεων και πριμοδοτήσεων — Υποχρέωση των κρατών μελών να οργανώνουν αποτελεσματικό σύστημα διοικητικών και επιτόπιων ελέγχων — Απαίτηση καταμετρήσεως των ζώων — Εκμετάλλευση υπαγόμενη σε καθεστώς ενισχύσεων με βάση την έκταση — Δεν ασκεί επιρροή (Κανονισμοί της Επιτροπής 796/2004, άρθρο 28 § 1, και 1975/2006, άρθρα 10 και 12 έως 14) (βλ. σκέψεις 40, 43, 46, 48, 58, 60, 61, 67, 68, 89)
4.                     Πράξεις των οργάνων — Κανονισμοί — Κανονισμός που προβλέπει ειδικά μέτρα ελέγχου — Έλλειψη εξουσίας εκτιμήσεως των κρατών μελών — Μη εφαρμογή — Δικαιολόγηση — Καλύτερη αποτελεσματικότητα ενός άλλου συστήματος ελέγχου — Δεν επιτρέπεται (Κανονισμός 1975/2006 της Επιτροπής, άρθρα 10 § 4 και 14 § 2) (βλ. σκέψεις 66, 91)
5.                     Γεωργία — Κοινή γεωργική πολιτική — Χρηματοδότηση από το ΕΓΤΑΑ — Χορήγηση ενισχύσεων και πριμοδοτήσεων — Υποχρέωση των κρατών μελών να οργανώνουν αποτελεσματικό σύστημα διοικητικών και επιτόπιων ελέγχων — Απαίτηση καταμετρήσεως των ζώων — Διεξαγωγή ελέγχων μόνο στις εκμεταλλεύσεις που λαμβάνουν ενισχύσεις με βάση τον αριθμό των δηλωθέντων ζώων και όχι σε εκείνες που λαμβάνουν ενισχύσεις με βάση την έκταση — Δεν επιτρέπεται — Παραβίαση της αρχής της ίσης μεταχειρίσεως (Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 21· κανονισμοί της Επιτροπής 796/2004, άρθρο 35 § 1, και 1975/2006, άρθρα 10 § 4 και 14 § 2) (βλ. σκέψεις 74, 83, 84)
6.                     Γεωργία — Κοινή γεωργική πολιτική — Χρηματοδότηση από το ΕΓΤΕ και το ΕΓΤΑΑ — Χορήγηση ενισχύσεων και πριμοδοτήσεων — Υποχρέωση των κρατών μελών να οργανώνουν αποτελεσματικό σύστημα διοικητικών και επιτόπιων ελέγχων — Αυτοτέλεια των δύο ειδών ελέγχου (Κανονισμοί της Επιτροπής 1082/2003, άρθρο 2 § 2, και 1975/2006, άρθρο 14 § 2) (βλ. σκέψη 102)
Αντικείμενο
Αίτημα μερικής ακυρώσεως της εκτελεστικής αποφάσεως 2013/433/ΕΕ της Επιτροπής, της 13ης Αυγούστου 2013, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ L 219, σ. 49), καθόσον αφορά τις δαπάνες που πραγματοποίησε το Βασίλειο της Ισπανίας ύψους 757 968,97 ευρώ.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Το Βασίλειο της Ισπανίας φέρει τα δικαστικά έξοδά του.